open-index/open-wikipedia-markdown huggingface dataset:
אופל אדם

**אופל אדם** (בגרמנית: **Opel Adam**) היא מכונית עירונית בתצורת האצ'בק 3 דלתות, סופרמיני, מתוצרת יצרן הרכב הגרמני אופל, חברת בת של קונצרן הרכב ג'נרל מוטורס, אשר מיוצרת משנת 2012 (מודל 2013).

בבריטניה משווק הדגם תחת השם "Vauxhall Adam", על ידי ווקסהול מוטורס.

## אופל אדם
* 3 דלתות - האצ'בק.
* דגם ה"אופל אדם" קרו על שם מייסד חברת הרכב "אופל" אדם אופל.
* ה"אופל אדם" שווק כתחרות ישירה לדגם הפיאט 500, כשמרכבו דומה לזה של ה-500. מצויד במנוע בנפח 1.0 או 1.4 ליטרים. ישנה לו גם גרסה דמוית-קרוסאובר בשם Rocks, עם הגבהת מרכב קלה וחצאיות פלסטיק מהצדדים.

## דגמי "אופל אדם"
* **Adam 1.0 Turbo SGE 90CV** (מיוצר מנובמבר 2014)
* **Adam 1.0 Turbo SGE 115CV** (מיוצר מנובמבר 2014)
* **Adam 1.2 16V** (מיוצר מדצמבר 2012)
* **Adam 1.4 16V 87CV** (מיוצר מדצמבר 2012)
* **Adam 1.4 16V 100CV** (מיוצר מדצמבר 2012)
* **Adam S 1.4 Turbo 16V 150CV** (מיוצר ממרץ 2015)
### דגמי "אופל אדם" בישראל
בישראל שווקה המכונית החל מ-2014, תחילה עם תיבת הילוכים ידנית בלבד, וב-2015 עם גרסה בעלת גיר רובוטי עם מנוע בנזין בנפח 1.4 ליטר, שמפיק 87 כ"ס.

* אדם UNLIMITED
* אדם S
* אדם רוקס

### תאוצות דגמי "אופל אדם"
* תאוצה בין 0–100 קמ"ש היא 11.9 שניות מנוע 999 סמ"ק המפיק 90 כ"ס)
* תאוצה בין 0–100 קמ"ש היא 9.9 שניות מנוע 999 סמ"ק המפיק 115 כ"ס)
* תאוצה בין 0–100 קמ"ש היא 14.9 שניות (מנוע 1,229 סמ"ק, המפיק 69 כ"ס)
* תאוצה בין 0–100 קמ"ש היא 12.5-12.9 שניות (מנוע 1,398 סמ"ק, המפיק 87 כ"ס)
* תאוצה בין 0–100 קמ"ש היא 11.5 שניות (מנוע 1,398 סמ"ק, המפיק 100 כ"ס)
* תאוצה בין 0–100 קמ"ש היא 8.5 שניות (מנוע 1,364 סמ"ק, המפיק 150 כ"ס)

## תמונות

2013-03-05 Geneva Motor Show 8017.JPG | אופל אדם
Wuppertal Otto-Hausmann.Ring 2013 026.JPG | אופל אדם, שנת 2013
Opel Adam 1.2 Jam – Innenraum, 23. Oktober 2015, Düsseldorf.jpg | אופל אדם - מבט לתא הנהג ולוח מחוונים
Opel Adam 1.2 Jam – Frontansicht, 23. Oktober 2015, Düsseldorf.jpg | אופל אדם
Opel Adam (rear quarter) purple.JPG | אופל אדם
Opel Motor B10XFT Einlass-Seite Aufgeschnitten.jpg | מנוע 999 סמ"ק - אופל אדם
Opel Adam (front quarter) red.JPG | אופל אדם
Opel-Adam Green-front.JPG | אופל אדם
Opel Adam Cockpit.JPG | אופל אדם - מבט לתא הנהג
Opel Adam Motorraum.JPG | אופל אדם - מבט למנוע
Opel Adam Kofferraum.JPG| אופל אדם - מבט לתא המטען
2015 Rally Bohemia Opel Adam Cup.JPG | אופל אדם דגם "R2"
Billerbeck, Opel Wiens, Opel Adam -- 2017 -- 0666.jpg | אופל אדם
2014-03-04 Geneva Motor Show 1262.JPG | אופל אדם גרסת קרוסאובר "Opel Adam Rocks"


## קישורים חיצוניים

* אופל אדם באתר אוטו
* אופל אדם - אתר היבואן
* 
* 
* 
* 
* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2012
אדם
קטגוריה:כלי רכב גרמניים
ברניקי (בת שלומית)

**ברניקי** הייתה בתם של שלומית, אחות הורדוס, מלך יהודה, ושל בעלה השני, קוסטובר.

היא נישאה לבן דודה אריסטובולוס, בנו של המלך הורדוס ממרים החשמונאית. מאריסטובולוס נולדו לה אגריפס הראשון, הורדוס (מלך כלקיס), הרודיאס, מרים ואריסטובולוס הצעיר. הורדוס היה גדול מאגריפס בשנים, נראה שגם הרודיאס נולדה לפני אגריפס, וסביר שאריסטובולוס היה צעיר מהם.

יוסף בן מתתיהו מספר שאריסטובולוס היה מזלזל בברניקי ומטיח בה שמוצאה ממשפחה פשוטה, שאינה משפחת מלוכה. גם גלפירה, אשתו של אלכסנדר, גיסה, ובעצמה בתו של מלך, בזה לברניקי והייתה ממורמרת על כך ששתיהן משתייכות לאותו מעמד. ברניקי בכתה על עלבונה בפני אמה, ושלומית, מתוך שנאתה לבני מרים, לא הרשתה לבתה להפגין חיבה לאריסטובולוס בעלה, אלא פיתתה אותה לדווח לה כל מה שנאמר ביניהם. כך הפכה את ברניקי לאויבת לבעלה, וכדי לגרום לאמה קורת-רוח, סיפרה לה שגיסה, אלכסנדר, ומקורביו, מתרברבים ומבטיחים שכאשר אריסטובולוס ואלכסנדר יתפסו את המלוכה, ישלחו את אחיהם לעבוד כמזכירים בכפרים ואת אמותיהם לעבוד ליד הנול עם השפחות. שלומית דיווחה על כך להורדוס, ובשנת 7 לפנה"ס, כאשר שלושת בניו היו עדיין תינוקות, הוצא אריסטובולוס להורג על ידי אביו.

לאחר שהוציא את אריסטובולוס להורג, השיא הורדוס את ברניקי לתאודיון(theudion), אחיה של דוריס, אשתו הראשונה. מאוחר יותר הוצא גם תאודיון להורג באשמת קשירת קשר נגד הורדוס. בעקבות זאת, עברה ברניקי לרומא, שם נהנתה מחסדי בית המלוכה הקיסרי.
ברומא, הייתה ברניקי מקורבת לאנטוניה הצעירה, אשתו של דרוסוס, ובעזרתה הפך גם בנה, אגריפס, לידידה של אנטוניה. יוספוס מספר שכל עוד הייתה ברניקי בחיים, נמנע אגריפס מלנהוג על פי טבעו כ"מפזר מתנות", כדי לא להכעיס אותה, ורק לאחר מותה כילה את כספו.

## קישורים חיצוניים

## הערות שוליים

קטגוריה:בית הורדוס
קטגוריה:קצרמר תולדות עם ישראל
קטגוריה:נשים במאה ה-1 לפנה"ס
קטגוריה:יהודי המאה הראשונה לפנה"ס
סרפול

**סרפול** (ברוסית: **Сарапул**) היא עיר ברפובליקת אודמורטיה ברוסיה. העיר היא שלישית מבחינת גודל האוכלוסייה ברפובליקה. העיר קרויה על שם הנהר סרפול, בתרגום מצ'ובשית סרפול הוא השטירל.

## היסטוריה
במאה ה-16 במקום הוקם כפר בשם ווזנסנסקויה. ב-1707 שמו של הכפר שונה לסרפול, המקום שגשג הודות לדיג ומסחר בלחם. ב-1780 סרפול קיבלה מעמד של עיר.

## אוכלוסייה
אוכלוסיית סרפול לפי שנים:

## קישורים חיצוניים

* 
* 

קטגוריה:אודמורטיה: ערים
סער קליין

**סער קליין** (באנגלית: **Saar Klein**, נולד בירושלים ב-20 בדצמבר 1967) הוא במאי, תסריטאי ועורך קולנוע יהודי אמריקאי, יליד ישראל. היה פעמיים מועמד לפרס אוסקר בקטגוריית העריכה הטובה ביותר, ב-1998 וב-2000. זוכה פרס ACE Eddie  לעריכה הטובה ביותר (2000).

## קורות חיים
נולד בירושלים ב-1967. כשהיה בן 9 היגרה משפחתו לניו יורק, התיישבה ברובע הברונקס וקליין גדל ברובע היוקרתי, יהודי ברובו, ריברדייל. למד וב-1989 סיים תואר ראשון בפסיכולוגיה, במכללת ואסר, ניו יורק.

כבר בהיותו בבית ספר תיכון ידע שאהבת חייו היא הקולנוע, אך ההזדמנות שנקרתה לפניו הייתה בעריכת סרטים. כך החלה דרכו המקצועית, כסטאז'ר לעורך הסרט "ג'י. אף. קיי - תיק פתוח", בבימויו של אוליבר סטון. הסרט יצא לאקרנים ב-1991. אחר כך באו סרטים נוספים של אותו במאי, בהם שימש קליין, תחילה כעוזר עורך ולאחר מכן כעורך משנה ולבסוף כעורך, בהם *Heaven & Earth*, שיצא לאקרנים ב-1993 ובו קיבל קליין לראשונה קרדיט כעורך משנה, *U-Turn*, שיצא לאקרנים ב-1997 וסרטים אחרים, כולם כאמור בבימויו של אוליבר סטון.

קרדיט ראשון כעורך קיבל קליין בסרט *For Which He Stands*, שיצא לאקרנים ב-1996. כעבור שנתיים, ב-1998 היה קליין אחד משלושת העורכים של הסרט הקו האדום, בבימויו של טרנס מאליק. זה היה הסרט השני בלבד בקריירה שלו, בו הוא זכה לקרדיט כעורך. וזה היה גם הסרט שהקפיץ את הקריירה שלו, משום שצוות העריכה המשולש של הסרט היה בין חמשת המועמדים הסופיים לפרס האוסקר לעריכה קולנועית באותה שנה. כעבור שנתיים, ב-2000 היה קליין מועמד שוב לאוסקר, יחד עם שותפו לעריכת הסרט כמעט מפורסמים, בבימויו של קמרון קרואו. סרט זה היה הסרט הרביעי בלבד בקריירה של קליין, בו הוא קיבל קרדיט כעורך.

קליין המשיך לערוך סרטים עוד כעשור, במרוצתו גם כתב וביים שני סרטים קצרים, *Nouveau Riche No. 11* ו-*Nouveau Riche No. 34*. בין הסרטים שערך בתקופה זו היו גם הסרטים זהות כפולה, שיצא לאקרנים ב-2002, והעולם החדש, שיצא ב-2005.

ב-2013 הוא עבר לבימוי סרטי קולנוע באורך מלא וסרט הקולנוע הראשון בבימויו (הוא היה גם אחד משני התסריטאים) היה *After the Fall* (שם מקורי – *Things People Do*), אשר יצא לאקרנים ב-2014. בסרט זה כיכבו בין השאר וס בנטלי, ג'ייסון אייזקס, היילי בנט, סם טראמל ועוד.

## קישורים חיצוניים

* 
* Live from Marrakech: Saar Klein dissects the American dream, באתר Hollywoodandfine, דצמבר 2014

## הערות שוליים

קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:מועמדים ישראלים לפרס אוסקר
קטגוריה:בוגרי מכללת ואסר
קטגוריה:אמריקאים שנולדו ב-1967
קטגוריה:ישראלים שנולדו ב-1967
המרכז להגירה בינלאומית וקליטה (CIMI)

**המרכז להגירה בינלאומית ולקליטה** (The Center for International Migration and Integration** - CIMI**) הוא עמותה ישראלית העוסקת בתחומי הגירה שונים. העמותה הוקמה על ידי ג'וינט ישראל בשנת 1998 ומאז 2010 מתפקדת כעמותה עצמאית שמושבה בירושלים.

מטרתה המוצהרת של העמותה לסייע בפיתוח תחום ההגירה בישראל - ליישם סטנדרטים בינלאומיים בטיפול בנושאי הגירה שונים, פיתוח מחקר רלוונטי לתחומי ההגירה השונים ושמירה על זכויות מהגרי עבודה ומבקשי מקלט בישראל.

העמותה היא הארגון האחראי ליישום ההסכמים הבילטרליים של ישראל עם מדינות אחרות בהבאת מהגרי עבודה לישראל ופועלת מטעם רשות האוכלוסין וההגירה בתחום זה. הארגון מתפעל פרויקטי הגעה של עובדים ממדינות שונות, בהן: תאילנד, מולדובה, אוקראינה, נפאל, סרי לנקה ועוד. כמו כן, הארגון מפעיל קו חם ייחודי לטיפול בבעיותיהם של מהגרי עבודה בישראל. העמותה מנהלת מערך דרכו מגיעים לישראל אלפי עובדים בשנה ומעניקה שירותים לעשרות אלפי עובדים מכלל המדינות מהן מגיעים מהגרי עבודה לישראל.

במקביל הארגון מפעיל פרויקטים שונים לעבודה עם אוכלוסיית מבקשי המקלט בישראל - בסיוע לצעירים בלתי מלווים ותפעול פרויקטים שונים.

בשנת 2012 זכה המרכז בעיטור נשיא המדינה למניעת סחר בבני אדם.

מאז הקמתה ועד יולי 2025 עמד ארנון מנטבר בראש העמותה. ביולי 2025 החליף אותו פיני אביבי בתפקיד.

## קישורים חיצוניים
* 
* 

## הערות שוליים

קטגוריה:ישראל: עמותות
קטגוריה:ישראל: הגירה וכניסה למדינה
קטגוריה:ג'וינט
קטגוריה:ישראל: ארגוני עלייה וקליטה
פרסי האקדמיה לטלוויזיה לשנת 2017

[ממוזער|[סמליל הטקס לשנת 2017]]
**פרסי האקדמיה לטלוויזיה לשנת 2017** הוא טקס בו מוענקים פרסי האקדמיה הישראלית לטלוויזיה בתחום היצירה הטלוויזיונית בישראל. הפרסים חולקו לזוכים בטקס שהתקיים ב-9 במרץ 2018 באולם אווניו שבקריית שדה התעופה בהנחיית איילת זורר ושודר בשידור חי בקשת 12.

ב-31 בינואר 2018 פורסמה רשימת המועמדים בתחרות. ההכרזה על המועמדים בוצעה בשידור חי בעמוד הפייסבוק של האקדמיה הישראלית לקולנוע וטלוויזיה והונחתה על ידי לירון ויצמן.

הוכרז גם שפרס מפעל החיים יוענק לאילנה דיין על 36 שנים בתחום היצירה הטלוויזיונית.

לאחר ההכרזה הושמעה ביקורת מצד אברי גלעד (מגיש "העולם הבוקר") ומני אסייג (מיוצרי "שנות ה-80") על התעלמותם של חברי האקדמיה ואי-העמדת תוכניותיהם בעלות הרייטינג הגבוה, לטענתם.

חברת החדשות המשיכה בנוהג החרמת הטקס זו השנה ה-11 מאחר שלטענתם: "יש תחושה שזה פרס תפור מראש".

נלי תגר הכריזה את רשימת הסדרות המועמדות בקטגוריית סדרת הדרמה הטובה ביותר לילדים ונוער, ולפני שהקריאה את רשימת המועמדים קראה לכל מי שידו בדבר לשחרר את "או בוי" לחופשי מ"הארובה" בה היא נמצאת במשך שנה וחצי ולהחזיר אותה לשידוריה.

אילנה דיין עלתה לבמה לשאת נאום בקבלתה פרס מפעל חיים בתחום העשייה הטלוויזיונית. בדבריה לאחר קבלת הפרס, התייחסה ליחסי תקשורת–שלטון ולפרשיות בתיק 4000: "החובה שלנו לדבר את האמת מול פרצופה של הסערה מעולם לא הייתה יותר חשובה מאשר באביב המוטרף הזה", "דמוקרטיות לא קורסות בין לילה, והתפקיד שלנו לדאוג שאף אחד לא יצליח לכבות את האור" אמרה בין השאר בנאומה. דיין גם ציטטה בנאומה שלוש פעמים משפט שנאמר על ידי שופט אמריקאי כי "העיתונות נועדה לשרת את הנשלטים ולא את השולטים".

## זוכים ומועמדים
ברשימות מטה, הזוכים בקטגוריה **מודגשים**.
[150px|ממוזער|[ליאור רז, השחקן הטוב ביותר בסדרת דרמה, דרמה יומית]]
[ממוזער|150px|[בת חן סבג, השחקנית הטובה ביותר בסדרת דרמה, דרמה יומית]]
[150px|ממוזער|[מגי אזרזר, השחקנית הטובה ביותר בסדרה קומית וגם בסדרת דרמה, דרמה יומית]]
[150px|ממוזער|[אורי לייזרוביץ', השחקן הטוב ביותר בסדרה קומית]]
[150px|ממוזער|[רבקה מיכאלי, השחקנית הטובה ביותר בסדרה לילדים ונוער]]
[150px|ממוזער|[יובל סמו, השחקן הטוב ביותר בסדרה לילדים ונוער]]

### תוכניות

### משחק

;הערות

### בימוי

### תסריט

### יצירה נוספת
ברשימה מטה, הזוכה בקטגוריה **מודגש**.

## מספר רב של מועמדויות בקטגוריות מרכזיות
;לפי ערוץ
* yes – 37
* HOT – 32
* קשת – 23
* רשת – 18
* חינוכית – 15
* ערוץ עשר – 18
* כאן – 11
* ערוץ הספורט – 5
* ניקלודיאון – 2

;לפי תוכנית
* פאודה / בתולות / כיפת ברזל / ויקי ואני / נבסו / אלישע / בית הכלבים – 5
* כבודו / רון / כדברא / צפוף — 4
* מטומטמת / ילדי בית העץ – 3
* המדרשה / שבט צוצלת – 2

## מספר רב של זכיות בקטגוריות מרכזיות
;לפי ערוץ
*yes – 7
*HOT – 6
*קשת – 5
*ערוץ הילדים / חינוכית – 4
*ערוץ עשר / כאן – 3
;לפי תוכנית
* פאודה / שבאבניקים / אלישע – 4
* מטומטמת – 2
;הערה

## מגישים

הפרסים הוגשו על ידי הבאים:

## לזכרם
הזמרת נסרין קדרי שרה את "חייאתי" כאשר אישים בתעשיית הטלוויזיה שמתו בשנה האחרונה הוצגו ברקע על המסך.

## הערות שוליים

2017
קטגוריה:2018 בישראל
תהילים מ"ט

**למנצח לבני קרח מזמור** הוא פרק מ"ט מספר תהלים, הקרוי על שם הפסוק הפותח את המזמור. בחלק מהקהילות נהוג לומר מזמור זה בבית האבל בשבעת ימי האבלות, בסיום תפילת שחרית ומנחה (או בקצת קהילות בתפילות שחרית וערבית), בימים שאומרים בהם תחנון.

## מהות המזמור
תוכן המזמור הוא קריאה לאנשי העולם, שלא לבטוח ולסמוך על עושרם וממונם, כפי שכותב המלבי"ם: .

רבי אברהם אבן עזרא כתב בשבח המזמור מאחר שנרמז בו מציאות העולם הבא: ".

הרב שמשון רפאל הירש, כתב אף הוא על תוכן המזמור:

## זמן אמירתו
נהגו לומר מזמור זה בבית האבל בסיום תפילת שחרית ומנחה (ובקצת קהילות בתפילות שחרית וערבית). מנהג הוזכר כבר בבאר הגולה:

בקצת קהילות נוהגים במקום מזמור זה "מכתם לדוד" (מזמור טז), ויש נוהגים לומר "שמעו זאת כל העמים" בימים שאומרים תחנון, ו"מכתם לדוד" בימים שאין אומרים תחנון.

## קישורים חיצוניים

* עת אמירת מזמור מ"ט בבית האבל – הרב לוי יצחק ראסקין

## הערות שוליים

מט
קטגוריה:פטירה ואבל ביהדות
זואי סבר

**זואי** (**בלינסקי**) **סבר** (נולדה ב-23 במרץ 1974) היא ציירת ישראלית. בוגרת האקדמיה לאומנות ועיצוב בצלאל בירושלים.

סבר חברה באיגוד האמנים הפלסטיים הישראלי, באיגוד האדריכלים הישראלי ובעמותת מרחב להתחדשות עירונית.

## ביוגרפיה
סבר נולדה וגדלה בלבוב במערב אוקראינה, שם למדה ציור מגיל צעיר בבית ספר לאומנות ואצל מורים פרטיים לגרפיקה, רישום קלאסי וציור צבע.

בשנת 1990 עלתה לישראל ולמדה במשך 3 שנים (1990–1993) במגמת אומנות פלסטית בבית ספר עירוני א' בתל אביב. בשנת 1996–2001 למדה בפקולטה לארכיטקטורה שבאקדמיה לאומנות ועיצוב בצלאל בירושלים. פרויקט הגמר שלה נקרא "סדק", עסק בקשר הקונספטואלי בין עבר לעתיד והיה מוקדש לרחוב יפו בירושלים ולמסלול הצלבני העתיק עד לשער יפו. לאחר סיום לימודיה בשנת 2001 עבדה בתחום הפרסום. החל משנת 2010 חזרה לתחום האומנות באופן עצמאי ובחרה לעסוק בנופים ישראליים, ובעיקר בנופים אורבניים.

סבר פיתחה שיטת ציור ייחודית, הכוללת שכבות של צבע שמן ואקריליק. יש המשייכים אותה בטעות לסגנון הנאיבי, אולם אף על פי שיצירותיה של סבר מאופיינות בצבעוניות עזה, אין בהן תיאורים "נאיבים".

בקיץ 2019 הוצגה בבנייני האומה תערוכת ציורי נוף של זואי סבר תחת הכותרת "צבע של מקום". העבודות המוצגות בתערוכה משלבות בין טבע, עיר ודמיון תוך הצגת נופים מרחבי המדינה.

סבר מתגוררת בגבעתיים, שם נמצא גם הסטודיו שלה, נשואה ואם לשלושה בנים.
## תערוכות
### תערוכות יחיד
* 2014 - "ART IS FUN" גלריה תירוש, הרצליה, ישראל
* 2015 - "נופים של אושר", היכל התרבות, פתח תקווה, ישראל
* 2015 - "מסע מקומי", מכון המים, הגלריה העירונית ע"ש יוסף ויסמן, גבעתיים, ישראל
* 2016 - "על גגות תל אביב", מרכז יאנוש קורצ'אק, מינכן, גרמניה
* 2017 - "גווני ישראל", המוזיאון הממלכתי לאמנות קזטייב , אלמטי, קזחסטן

### תערוכות קבוצתיות

## קישורים חיצוניים

## הערות שוליים

קטגוריה:ציירות ישראליות
קטגוריה:ציירים ישראלים
קטגוריה:עולות בשנות ה-1990
קטגוריה:עולים בשנות ה-1990
קטגוריה:גבעתיים: אישים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ישראליות שנולדו ב-1974
קטגוריה:ישראלים שנולדו ב-1974
מקיף עירוני חשמונאים בת ים

**מקיף עירוני "חשמונאים" בת ים** הוא בית ספר תיכון וחטיבת ביניים בבת ים. בית הספר הוקם בשנת 1955 על ידי ד"ר מנחם מירון, ניצול שואה יליד הונגריה, והיה הראשון שהוקם בעיר בת ים. תחילה שכן בית הספר ברחוב החשמונאים שבעיר ומכאן שמו. בסוף שנת 2004, עת הפך לבית ספר מקיף שש שנתי, עבר למשכנו הנוכחי ברחוב אנה פרנק שבדרום-מזרח העיר.

מקיף חשמונאים הוא מקיף ממלכתי המופעל על ידי אגף החינוך בעיריית בת ים. בבית הספר 6 שכבות והוא מונה כ-1200 תלמידים מגילאי 12 ועד 18. בשנת 2019, מנהלת חטיבת הביניים היא אורלי חדאיו, ומנהלת התיכון היא חלי ביטון. הבית ספר מונה 41 כיתות ו-115 מורים ועובדי הוראה.

בחטיבת הביניים קיימים מספר מסלולי לימוד ובהם כיתת "מופת", כיתה מדעית וכיתת משפטים. בחטיבה העליונה קיימים מסלולי לימוד נוספים כמו פיזיקה, כימיה, ביולוגיה, מדעי המחשב, דיפלומטיה, מדעי החברה וערבית בתיכון ישנן גם מגמות מב"ר ואתג"ר, 3.2% מהתלמידים משולבים בחינוך מיוחד.

כ-97% מבוגרי בית הספר בשנת הלימודים תשע"ז זכאים לתעודת בגרות ו-97% גיוס לצה"ל.. 31.4% זכאים לתעודה טכנולוגית. 1% מהתלמידים הם עולים חדשים. לפני כל תחילת שנת לימודים מבצע הבית ספר חשמונאים ערב חשיפה לתלמידי כיתות ו בזום, בו מציגים את המסלולים השונים ואת הסיבות לעבור לבית הספר.

## מגמות בתיכון
* פיזיקה
* כימיה
* מדעי המחשב
* ביולוגיה
* מדעים
* משפטים
* מדעי החברה
* ערבית
* חשבונאות
* כיתות מב"ר/אתג"ר (סיוע לימודי לתלמידים המתקשים בלימודים)

## מסלולים ותוכניות בחט"ב
* **כיתה מדעית־טכנולוגית** ־ בכיתה מדעית נלמדים תחומי המדע, טכנולוגיה ומתמטיקה.
* **כיתת משפטים** – במגמת משפטים לומדים מדי שנה כ-120 תלמידים. התלמידים יוצאים לסיורים לימודיים בבתי המשפט ובכנסת, ובהם נפגשים עם חברי הכנסת, שופטים ועורכי דין. רכז המגמה ב־2018 הוא עו״ד ליאור קובץ'.
* **כיתת "מופת"** – בכיתת מופת לומדים תלמידים בעלי יכולות לימודיות גבוהות.
* **מש"צים** - בבית ספר מתקימות גם שיעורי משצ"ים אחרי שעות הלימודים לתלמידים שרוצים. אשכול משצ"ים חשמונאים הגדול ביותר במחוז.
* **סודקות את [[תקרת הזכוכית]]** - תוכנית מתקיימת גם בחשמונאים, התוכנית מקדמת שוויון מגדרי והישגים מדעיים ומתמטיים בקרב תלמידות חטיבת ביניים.
* **נבחרות ספורט** - לתלמידים בעלי הישגים גבוהים בספורט ניתן להצטרף לנבחרת ספורט. הנבחרות הן: כדורסל, פינג-פונג, כדור עף, ועוד.

## גלריה

קובץ:Hashmonaim High School 04.jpg|חטיבת הביניים
קובץ:Hashmonaim High School 09.jpg|מראה מבנה בשטח המוסד
קובץ:Hashmonaim High School 05.jpg|אולם הספורט
קובץ:Hashmonaim High School 08.jpg|פינת הנצחה


## ראו גם

* רשימת בוגרי ובוגרות בית הספר

## קישורים חיצוניים
* 
* 

## הערות שוליים

קטגוריה:בת ים: תיכונים
ויכוח הרצוג–טוינבי

[240x240px|[ארנולד טוינבי|ממוזער]]
[ממוזער|240x240 פיקסלים|[יעקב הרצוג]]

**ויכוח הרצוג–טוֹיְנְבִּי** היה ויכוח פומבי בין שגריר ישראל בקנדה יעקב הרצוג לבין ההיסטוריון וההיסטוריוסוף הבריטי ארנולד טוינבי, שנערך ב-31 בינואר 1961 ב"בית הלל" באוניברסיטת מקגיל שבמונטריאול, קנדה. הטריגר לוויכוח היו דבריו של טוינבי בהרצאה שנשא באותה אכסניה ימים אחדים קודם לכן, ובה טען כי התנהגותה של ישראל כלפי הערבים במלחמת העצמאות היא בת-השוואה מבחינה מוסרית למעשיה של גרמניה הנאצית במלחמת העולם השנייה. בעקבות פרסום הדברים ביקש השגריר הרצוג, רב ומשפטן בהכשרתו, להעמיד את ההיסטוריון על טעותו. הוא קרא לטוינבי להתעמת עמו, והלה נענה לאתגר.

טוינבי היה היסטוריון שניסה ליצור בספרו "עיונים בהיסטוריה" בן שנים־עשר הכרכים תאוריה כללית של היסטוריה ותרבות. הספר עסק בעלייתן ונפילתן של תרבויות רבות במהלך ההיסטוריה האנושית. גישתו להיסטוריה הייתה כעלייתן ונפילתן של תרבויות, ולא לאומים. הקריטריונים להגדרה היו תרבותיים, בניגוד ללאומיים. היהדות היוותה מבחינתו "מאובן" או דוגמה נגדית.

הרצוג לא קיבל לכך אישור מאיש והיו רבים בשירות הדיפלומטי שהתנגדו בתוקף לדו-קרב זה בגלל חשש שנציג ישראל עלול להפסיד בוויכוח כנגד ההיסטוריון המפורסם. הם גם הכירו היטב את הוויכוחים בין נוצרים ויהודים מימי הביניים שללא קשר לתוצאותיהם תמיד הזיקו ליהודים. מנגד יצחק בן-צבי תמך בוויכוח.
הוויכוח הסתיים בניצחונו של הרצוג, וטוינבי הסכים לחלק מטיעוניו ומתן מעט את הצהרותיו.

הוויכוח זכה לפרסום רב. הוא שודר בחלקו ואף במלואו בתחנות רדיו ברחבי קנדה ובצפון ארצות הברית ואותו ערב שודר בישראל. בישראל היו אלה ימי סערה פוליטית וביום הוויכוח התפטר דוד בן-גוריון מראשות הממשלה. ולמרות זאת עורר הוויכוח עניין עצום בציבור בישראל. הקלטות של הוויכוח נמכרו במספרים גדולים בקנדה ומעבר לה ויצאו כתקליט כפול. תדפיס של הוויכוח אף יצא לאור במצרים באנגלית כמחזק את העמדה הערבית. 8 שנים מאוחר יותר התוודה טוינבי בפני הרצוג שכששמע ברדיו את קולות החיילים שכבשו את הכותל המערבי במלחמת ששת הימים החל להבין את הקשר בין העם היהודי לארצו.

## קישורים חיצוניים
* הקלטות של הוויכוח: באתר מרכז הספר האידי, ביוטיוב
* 
* 

## הערות שוליים

קטגוריה:מחלוקות ופולמוסים
קטגוריה:1961 בישראל
קטגוריה:ישראל: יחסי חוץ
ואדים מנזון

**ואדים ארקדייביץ' מנזון** (ברוסית: **Вади́м Арка́дьевич Манзо́н**; נולד ב-5 בדצמבר 1994 במוסקבה) הוא כדורגלן עבר רוסי ממוצא יהודי.

## ביוגרפיה
מנזון הוא בנו של ארקדי מנזון, מסעדן שעבד כסגן ראש מחלקת הספורט בהתאחדות הכדורגל הרוסית. הוא התחיל לשחק כדורגל במחלקת הנוער של טורפדו מוסקבה, ולאחר מכן שיחק גם בקבוצות הנוער של דינמו מוסקבה וצסק"א מוסקבה, במדיה עלה לקבוצה הבוגרת במחצית השנייה של עונת 2011/2012. לקראת עונת 2013/2014 חתם בקבוצת סטרוגינו מהליגה הרוסית השנייה, במדיה שיחק במשך שנתיים וכבש שבעה שערים ב-45 הופעות. מנזון שיחק בכל הנבחרות הצעירות של רוסיה, ובמדי הנבחרת הצעירה ערך עשר הופעות בין 2013 ל-2016, בהן כבש שער אחד.

במאי 2015 חתם מנזון על חוזה לשלוש שנים בקבוצת קרלסרוהה מליגת המשנה בגרמניה. בעונת 2015/2016 הופיע ב-10 משחקים, ואת שערו היחיד במועדון כבש ב-4 באוקטובר 2015, בתוספת הזמן במשחק נגד פרייבורג שהסתיים בתיקו. באוגוסט 2016 הושאל לקבוצת בודה/גלימט מליגת העל הנורווגית עד סוף השנה. בפברואר 2017 הושאל לקבוצת אוסנה ברגן מליגת העל הנורווגית. לקראת עונת 2017/2018 חתם בקבוצת אולימפץ ניז'ני נובגורוד מהליגה השנייה ברוסיה.

ב-31 בינואר 2018 הגיע מנזון לישראל והושאל לקבוצת הפועל באר שבע. מנזון שותף בשני משחקי ליגה עד תום העונה, בה זכה עם הקבוצה באליפות. בתום העונה הסתיימה השאלתו ובהפועל באר שבע הוחלט לא לממש את האופציה על רכישתו. באוגוסט 2018 חתם בקבוצת טרקאי מליגת העל הליטאית.

## קישורים חיצוניים

* 

## הערות שוליים

קטגוריה:כדורגלנים רוסים
קטגוריה:כדורגלנים יהודים
קטגוריה:כדורגלנים ישראלים
קטגוריה:חלוצי כדורגל רוסים
קטגוריה:חלוצי כדורגל יהודים
קטגוריה:חלוצי כדורגל ישראלים
קטגוריה:סנקט פטרבורג: כדורגלנים
קטגוריה:כדורגלני בודה/גלימט
קטגוריה:כדורגלני קרלסרוהה
קטגוריה:כדורגלני הפועל באר שבע
קטגוריה:כדורגלני טרקאי
קטגוריה:כדורגלני חימקי
קטגוריה:יהודים רוסים
קטגוריה:עולים בשנות ה-2010
קטגוריה:ישראלים ילידי רוסיה
קטגוריה:ישראלים שנולדו ב-1994
קטגוריה:רוסים שנולדו ב-1994
TV4 News

**TV4 News** היה ערוץ טלוויזיה שוודי בבעלות קבוצת TV4. הוא החל לשדר ב-24 בינואר 2012 כערוץ החדשות הראשון בשוודיה ששידר 24/7, עם שידור של תוכן מ-BBC World News וגם שידורים חוזרים מערוצים אחרים בבעלות הקבוצה.

במאי 2013 הודיעה קבוצת TV4 כי הערוץ ייסגר כיוון שהוא לא רווחי.

## היסטוריה
### ערוצי חדשות קודמים
TV4 תכננה בעבר להשיק ערוץ חדשות, כאשר ב-2001 היא קיבלה רישיון לשדר ערוץ חדשות בשיתוף פעולה עם CNN. על אף שהקבוצה קיבלה רישיון לשדר ערוץ חדשות, הוא הפך לערוץ TV4 Fakta, ששידר בתחילה מעט תוכן חדשותי.

באפריל 2008 פתחה קבוצת TV4 ערוץ חדשות באינטרנט, שהיה התשובה של הקבוצה לשירות האינטרנטי של SVT, אך בשונה ממנו הוא הורכב מערוץ בשידור חי.

### לפני ההקמה
ב-31 במאי 2011 הוכרז כי מחלקת הפעילות של קבוצת TV4 ותחנות מקומיות שונות יעברו לבעלות חברה נפרדת מקבוצת Bonnier, Nyhetsbolaget Sverige. בנוסף הוכרז כי הקבוצה עובדת של עליית ערוץ חדשות שישדר 24 שעות ביממה.

הערוץ היה אמור לעלות בסתיו 2011, אך עלייתו נדחתה לינואר 2012. בתחילה נקרא הערוץ "ערוץ החדשות" אך בהמשך שונה שמו ל-TV4 News, בהשראת שמו של ערוץ TV 2 News הדני.

### השקה
ב-12 בינואר 2012 הוכרז כי הערוץ יושק ב-24 בינואר 2012, וכי נחתם הסכם עם BBC World News. בשעה 10:00 ב-24 בינואר עלה הערוץ לאוויר.

בתחילה הערוץ היה זמין באמצעות פלטפורמת הכבלים של Com Hem, השירות הדיגיטלי של Canal Digital, ודרך שירות הפרימיום של TV4.

### סגירה
במאי 2013 נקבע כי הערוץ ייסגר, בשל חוסר רווחיות. הערוץ נסגר ב-31 באוגוסט אותה שנה.

## ראו גם
* TV4
* TV4 Sport
* TV4 Komedi

## קישורים חיצוניים

* 

## הערות שוליים

קטגוריה:ערוצי טלוויזיה שוודיים
ינשוף (פו הדב)

**ינשוף** (באנגלית: **Owl**) הוא דמות בדיונית בסדרת ספרי וסרטי פו הדב מאת אלן אלכסנדר מילן. הוא הדמות המבוגרת ביותר והיהירה והדברנית ביותר בסיפורי פו הדב המחשיב את עצמו כמנטור וכמורה של כל הדמויות האחרות. דמותו לא מבוססת על מראה של בובה ממולאת, כך שבאיורי הספרים הוא נראה פחות או יותר כמו ינשוף אמיתי.

ינשוף ורוב חבריו מאמינים שהוא החיה האינטליגנטית ביער, אך במציאות הוא די פזור נפש. לעיתים קרובות הוא מאריך בדיבור, נושא נאומים רבי מלל ועושה שימוש במילים שידידיו לא מבינים. אף על פי שינשוף אוהב להציג את עצמו כבעל ידע, כמו כל הדמויות האחרות, יכולת האיות שלו לא מן המשופרות – הוא כותב את שמו באיות השגוי "Wol". כאשר מגיע אליו פו הדב כדי שיסייע לו לכתוב את ברכת יום ההולדת עבור איה, אומר לו ינשוף שהוא כותב "יום הולדת שמח באהבה מפו" (A very happy birthday with love from Pooh), אך למעשה הוא כותב HIPY PAPY BTHUTHDTH THUTHDA BTHUTHDY. פו, שבעצמו לא יודע קרוא וכתוב, הולך לדרכו שמח וטוב לב עם הברכה שכתב ינשוף והוא מכיר לו תודה על כך. כאשר ארנב (שרמת הקריאה והכתיבה שלו סבירה), מגיע לדון עם ינשוף על פתק שהשאיר להם כריסטופר רובין, אין ביכולתו של ינשוף לקרוא את הפתק. אך במקום להודות בכך, הוא מנתב את השיחה עד שהוא גורם לארנב בעורמה לקרוא את הפתק בקול רם, ובנקודת זמן זו ממשיך ינשוף בהתנהלותו החכמה כביכול כאילו הוא ידע מההתחלה מה כתוב בפתק.

בספרי פו הדב, מתייחס ינשוף לדמויות האחרות בהתנשאות אך באדיבות. הוא עשוי להיות כעסני וניתן להרגיזו בקלות, במיוחד כאשר ידידיו מתעלמים מנאומיו הארוכים או מפריעים לו כאשר הוא נושא אותם. לעיתים הוא מרכיב משקפי קריאה ומשתמש בטפריו כידיים, ולא בכנפיו כמו בסרטי וולט דיסני. הוא מתגורר בבית על עץ. בית זה התמוטט בסערה בפרק השמיני של הספר הבית בקרן פו. בסופו של דבר מגלה איה את מה שהוא חושב שהוא "הבית המושלם החדש עבור ינשוף", מבלי להבין שזה למעשה ביתו של חזרזיר. אף על פי כן, חזרזיר מציע את הבית לינשוף.

בסדרת הסרטים של וולט דיסני, דמותו של ינשוף יותר מתרוננת וידידותית. הוא מדבר במבטא חזק האופייני לדרום אנגליה. הוא נהנה לספר סיפורים על קרובי משפחתו, כולל בן דודו דקסטר, בכל עת שמתרחש משהו שמזכיר לו אותם, אך רבים מסיפוריו הם חסרי תכלית ומגוחכים. בסרט פו הדב ביום סגריר הוא עובר להתגורר כאמור בביתו של חזרזיר, אך אירועים אלו לא זוכים להתייחסות החל מהסרט פו הדב ויום ההולדת של איה. בסדרה חבריי טיגר ופו דמותו לא מופיעה.

דמותו של ינשוף דובבה על ידי האל סמית' בין השנים 1966–1991, על ידי אנדרה סטויקה בין השנים 1997–2007 והחל משנת 2011 הוא מדובב על ידי קרייג פרגסון. בגרסאות העבריות לסרטי פו הדב הוא מדובב על ידי יעקב בוך.

## קישורים חיצוניים

* [הדף של ינשוף בדיסני-ויקי](http://disney.wikia.com/wiki/Owl_(Winnie_the_Pooh))

קטגוריה:דמויות ספרותיות
קטגוריה:דמויות מפו הדב
קטגוריה:בעלי חיים בדיוניים
קטגוריה:דיסני: דמויות
קטגוריה:ינשופיים בתרבות
יחסי אנגולה–זימבבואה

**יחסי אנגולה–זימבבואה** הם היחסים הדו-צדדיים בין **[[אנגולה|רפובליקת אנגולה]]** לבין **[[זימבבואה|רפובליקת זימבבואה]]**.

היחסים בין שתי המדינות התאפיינו בשיתוף פעולה מאז כינונם.

## מלחמת האזרחים באנגולה

נשיא זימבבואה מוגאבה ונשיא דרום אפריקה, נלסון מנדלה, נפגשו בלוסקה שבזמביה ב-15 בנובמבר 1994 כדי לקדם את התמיכה בפרוטוקול לוסקה, הסכם שלום שנחתם באוגוסט, שניסה לשים קץ למלחמת האזרחים באנגולה. מוגאבה ומנדלה אמרו שניהם כי הם מוכנים להיפגש עם ג'ונאס סאווימבי, מנהיג אוניטה, קבוצה פרו-מערבית חמושה. מנדלה ביקש מסאווימבי לבוא לדרום אפריקה, אבל סאווימבי לא נענה לבקשתו.

ב -1998 קנתה ממשלת אנגולה תחמושת ומדים מתעשיות ההגנה של זימבבואה, תוך הפרה של אמברגו הנשק שנקבע על פי פרוטוקול לוסקה. הודות למשלוחי נשק זרים החזירה ממשלת אנגולה את כוחה, וסיימה בשנת 2002 את מלחמת האזרחים.

## מלחמת קונגו השנייה

אנגולה, נמיביה וזימבבואה התערבו במלחמת הקונגו השנייה (1998–2003), נלחמו בשם נשיא קונגו ג'וזף קבילה נגד התנועה לשחרור קונגו ואוגנדה, והפגנה הקונגולית למען הדמוקרטיה ורואנדה. בעוד כוחות חמושים נאמנים לאנגולה ומדינות שכנות אחרות נסוגו בשנת 2002 מהמדינה, כוחות רואנדה וזימבבואה נשארו בקונגו.

## יחסים דיפלומטים
אנגולה מחזיקה בשגרירות בהארארה. מאידך, זימבבואה מחזיקה בשגרירות בלואנדה.
## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קרחון דימקוב

**קרחון דימקוב** (באנגלית: **Dimkov Glacier**; בבולגרית: **Димков ледник**) הוא קרחון שאורכו 6 ק"מ ורוחבו 4.3 קילומרים, הנמצא במורדות המערביים של הרי סולוואי שבאי בראבאנט בארכיפלג פאלמר שבאנטארקטיקה.

הקרחון ממוקם דרומית מערבית לקרחון רש ומערבית לקרחון ג'נר. קרחון דימקוב זורם לכיוון דרום מערב, בין פסגת קונדולוב ופסגת שינובו למפרץ דופרה. גובהו של הקרחון 433 מטרים.

## מקור השם
הקרחון נקרא על שם הרופא הבולגרי פטאר דימקוב.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים
* קרחון דימקוב באתר המידע האנטארקטי של ממשלת אוסטרליה
* תצלום לוויין של קרחון דימקוב

## הערות שוליים

דימקוב
קטגוריה:בולגריה באנטארקטיקה
פרס באפט"א לטלוויזיה לשחקן המשנה הטוב ביותר

פרסי האקדמיה הבריטית לטלוויזיה מוענקים על ידי האקדמיה הבריטית לאמנויות הקולנוע והטלוויזיה (BAFTA). הם ידועים בשם פרסי באפט"א לטלוויזיה.

הפרסים מוענקים החל משנת 1954.

בין השנים 1968 ל-1997 נערך טקס יחיד שבו הוענקו פרסי הקולנוע והטלוויזיה יחד. החל מ-1988 נערכים טקסים נפרדים לקולנוע ולטלוויזיה. טקס הענקת פרסי הקולנוע מתקיים בפברואר, שבועיים לפני טקס הענקת פרסי אוסקר בארצות הברית. טקס הענקת פרסי הטלוויזיה נערך בסוף מאי. פרס באפט"א לטלוויזיה בבריטניה מקביל לפרס אמי בארצות הברית.

הפרסים לשחקן המשנה הטוב ביותר ולשחקנית המשנה הטובה ביותר הוענקו לראשונה בשנת 2010.

## שנות ה-2010

## שנות ה-2020

## קישורים חיצוניים

## הערות שוליים

טלוויזיה
מפרץ דופרה

**מפרץ דופרה** (באנגלית: **Duperré Bay**) הוא מפרץ שרוחבו 6 קילומטרים, הנמצא צפונית מערבית לחצי האי הולו, בקצהו הדרום מערבי של האי בראבנט, בחצי האי פאלמר שבאנטארקטיקה.

## היסטוריה
המפרץ התגלה על ידי המשלחת הצרפתית לאנטארקטיקה (אשר חקרה את האזור בין השנים 1903 - 1905), בהנהגתו של ז'אן-באטיסט שארקו, אשר קרא למפרץ על שם סגן אדמירל שארל דופרה מחיל הים הצרפתי.

## קישורים חיצוניים
* מפרץ דופרה באתר הסקר הגאולוגי של ארצות הברית

## הערות שוליים

דופרה
Let's Talk About Love World Tour

**Let's Talk About Love World Tour** הוא סיבוב ההופעות השמיני של הזמרת סלין דיון אשר נועד לקדם את אלבומה ה-15 ואלבומה ה-5 בשפה האנגלית Let's Talk About Love ואת אלבומה ה-12 בצרפתית S'il suffisait d'aimer וה-16 שלה בכללי.

במהלך סיבוב ההופעות הופיעה הזמרת באמריקה הצפונית, אסיה ואירופה וזכתה להצלחה רבה כך שאפילו האריכה את סיבוב ההופעות לאור ביקוש רב. במהלך סיבוב ההופעות גרפה 91.2 מיליון דולר מ-69 יעדים ואף הייתה מועמדת ל-2 פרסים בטקס פרסי Pollstar Industry בקטגוריות "סיבוב ההופעות המרכזי של השנה" ו"ההפקה היצירתית ביותר".

## רקע
במסגרת מסיבת עיתונאים שנערכה במסגרת הזכייה שלה בפרס AMA דיון הודיעה כי היא עתידה לצאת לסיבוב הופעות בקיץ של 1998 ובפברואר של 1998 הדבר אושר רשמית. במקור סיבוב ההופעות היה אמור להתחיל בבוסטון אך לבסוף החליטה הזמרת להתחיל אותו במונטריאול מכיוון שהיא רואה בעיר כ"קמע מזל שלה".

סיבוב ההופעות נערך בחסות התאגידים פרוקטר אנד גמבל ואריקסון ובחסות חברת אייבון אשר יזמו קמפיין אגרסיבי לקראת סיבוב ההופעות כאשר הם הציגו פרסומות של סיבוב ההופעות באמצעות הטלפונים הניידים שלהם ואף כל מי שרכש טלפון של חברת אריקסון קיבל במתנה סרט מיוחד של מאחורי הקלעים של סיבוב ההופעות. סיבוב ההופעות זכה להצלחה אדירה במכירות הכרטיסים והכרטיסים נמכרו במהירות רבה. רשימת השירים של סיבוב ההופעות הייתה מורכבת מלהיטים של הזמרת, שירים חדשים ואף שירים בצרפתית.

עם תחילת סיבוב ההופעות ב-1999 בעלה של דיון אובחן כחולה בסרטן העור ולכן דיון נאלצה לדחות חלק מהתאריכים של סיבוב ההופעות בארצות הברית וגם את הלג האירופאי. דיון חידשה את סיבוב ההופעות באמצע יוני והודתה למעריצים על תמיכתם בתקופה קשה זו. במהלך סיבוב ההופעות דיון הצהירה כי זהו הולך להיות סיבוב ההופעות האחרון שלה מכיוון שהיא רוצה להתמקד בלהיות אמא. אך בשנת 2008 חזרה שוב להופיע בחו"ל במסגרת סיבוב ההופעות "Taking Chances World Tour".

## רשימת מופעים

## קישורים חיצוניים
סיבוב ההופעות על פי, goodreads

## הערות שוליים

קטגוריה:סיבובי הופעות מ-1998
קטגוריה:סיבובי הופעות מ-1999
קטגוריה:סיבובי הופעות של סלין דיון
פרוטוצרטופסיים

**פרוטוצרטופסיים** (שם מדעי: Protoceratopsidae) היא משפחה של דינוזאורים צרטופסים שחיו בתור הקרטיקון לפני 71–85 מיליון שנה.

יצורים אלה היו מאבותיהם של הצרטופסיים הגדולים כמו הטריצרטופס אך לא היו להם קרניים על אפם והעטרה שלהם הייתה קטנה מאוד אך היה להם מקור קרני. מאובניהם התגלו רק באסיה ובייחוד בסין ומונגוליה.

הם היו קטנים בהרבה מהצרטופסיים ואורכם הגיע ל-1–2.5 מטר בממוצע.

## סוגים
* פרוטוצרטופס (*Protoceratops*)
* *Ajkaceratops*
* בגצרטופס (*Bagaceratops*)
* ברויצרטופס (*Breviceratops*)
* *Gobiceratops*
* *Lamaceratops*
* *Magnirostris*
* *Platyceratops*

חלק מהסוגים במשפחה הועברו למשפחה נפרדת, בגצרטופסיים ואחרים למשפחת הלפטוצרטופסיים.
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:צרטופסים
דן אלון (סייף)

**דניאל "דן" אלון** (28 במרץ 1945 - 31 בינואר 2018) היה ספורטאי ישראלי, אלוף ישראל בסיף בכל שלושת סוגי הנשק (רומח, חרב ודקר) וחבר במשלחת האולימפית הישראלית במינכן 1972. באולימפיאדה הוא הגיע לשלב שמינית הגמר ברומח.

אלון זכה לנצח את אלוף העולם פרידריך ויסל ממערב גרמניה.

## ביוגרפיה
בגיל 12 החל אלון להתאמן בסיף בעקבות אביו, מאיר אלון, שהיה אלוף ישראל בסיף בשנות ה-50. הוא התאמן בקבוצת מכבי תל אביב ובהמשך בקבוצת מכבי רמת גן בהדרכתו של אנדרי שפיצר.

בנובמבר 1971 זכה אלון באליפות ישראל בפעם השנייה ברציפות בכל שלושת סוגי הנשק בסייף, רומח חרב ודקר.

באולימפיאדת מינכן (1972) הגיע אלון עד לשלב שמינית הגמר בתחרות ברומח אישי לאחר שניצח בשלב הראשון ב-3 קרבות והפסיד בשניים ובשלב שמינית הגמר הוא ניצח בשני קרבות והפסיד ב-3 קרבות ביניהם לויטולד ווידה מפולין שזכה בהמשך במדליית הזהב. בקרב האחרון הוא הוביל 0-4 על סייף בריטי והיה זקוק לדקירה אחת על מנת לעלות לשלב רבע הגמר אך לבסוף הוא נוצח באופן מפתיע 5-4.

ב-21 באוגוסט 1972 הגיעו למינכן ראשוני הספורטאים הישראלים, בהם הסייפים אלון ויהודה וינשטיין. כיוון שהיו הראשונים שהתחרו, ניתנה להם האפשרות לבחור באיזו דירה לגור, והם בחרו בדירה מס' 2 משום שהייתה היחידה שכללה מרפסת. בליל 4 בספטמבר במהלך התקפת הטרור על המשלחת הישראלית לאולימפיאדת מינכן הורו המחבלים למשה ויינברג הפצוע מדירה מס' 1 להוביל אותם אל שאר הישראלים בבניין. ויינברג, ששמר על קור רוח למרות פציעתו, דילג על דירה מס' 2 הסמוכה. אלון ו-4 שותפיו לדירה הבינו שהם חייבים לברוח מייד, אבל כדי לא לעורר רעש הלכו לאט לאט אל המרפסת, וממנה קפצו למטה.

באליפות ישראל בסיף שנערכה באוניברסיטת חיפה בינואר 1973 זכה אלון בחרב לפני יהודה ויינשטיין מהפועל צפת ואחיו הצעיר יורם אלון אף הוא ממכבי רמת גן וברומח לפני יורם אלון ויהודה ויינשטיין.

ב-31 בינואר 2018 נפטר אלון בגיל 72 ממחלת הסרטן.

## קישורים חיצוניים

* 
* 
* 

## הערות שוליים

קטגוריה:סייפים ישראלים
קטגוריה:סייפים אולימפיים ישראלים
קטגוריה:משתתפים ישראלים באולימפיאדת מינכן (1972)
קטגוריה:ישראלים שנולדו ב-1945
קטגוריה:ישראלים שנפטרו ב-2018
אופל סנטור

**אופל סנטור** (בגרמנית: **Opel Senator**) היא מכונית סלון מתוצרת יצרן הרכב הגרמני אופל, חברת בת של קונצרן הרכב ג'נרל מוטורס, אשר יוצרה בין השנים 1978–1993.

מהדגם יוצרו 204,640 יחידות.
## ייצור דגמים זהים ל"אופל סנטור" על ידי חברות בת של [[ג'נרל מוטורס]]
בארצות הברית ובדרום אפריקה יוצר הדגם כ"שברולט סנטור" (Chevrolet Senator).

בדרום קוריאה יוצר הדגם תחת השם "Daewoo Imperial".

בבריטניה יוצר הדגם על ידי ווקסהול מוטורס תחת השם "Vauxhall Royale" (בין השנים 1978–1983).

ביוגוסלביה הדגם היה קרוי "Opel Kikinda" (יוצר ברישיון אופל על ידי "IDA-Opel").

## דורות "אופל סנטור"

* דור ראשון - יוצר בין השנים 1978–1986
* דור שני - יוצר בין השנים 1987–1993, יוצרו 69,905 יחידות.

## דגמי "אופל סנטור"
* סנטור
* סנטור C
* סנטור CD
* סנטור CS (יוצר משנת 1985)
* סנטור S (יוצר בין השנים 1978–1982)

## תצורות "אופל סנטור"
* 4 דלתות - סלון
* אמבולנס (דור ראשון, יוצר בין השנים 1982–1986)
## תאוצות "אופל סנטור"
* בין 0–100 קמ"ש, 10.5 שניות (מנוע 2,490 סמ"ק - דור שני)
* בין 0–100 קמ"ש, 9.8 שניות (מנוע 2,594 סמ"ק - דור שני)
* בין 0–100 קמ"ש, 9.0 שניות (מנוע 2,969 סמ"ק, המפיק 130 כ"ס - דור שני)
* בין 0–100 קמ"ש, 7.8 שניות (מנוע 2,969 סמ"ק, המפיק 150 כ"ס - דור שני)
* בין 0–100 קמ"ש, 6.5 שניות (מנוע 3,983 סמ"ק - דור שני)

## תמונות

קובץ:SenatorA1CD78290505 (31).JPG | אופל סנטור - דור ראשון
קובץ:Opel SENATOR 3.0 E AUTOMATIC dutch licence registration JB-JZ-59-.JPG  | אופל סנטור - דור ראשון
קובץ:SenatorA1CD1978290505(4wik) (cropped).JPG | אופל סנטור - דור ראשון
קובץ:Opel Senator A 2 Krankenwagen von Miesen 1982-1986 Front.JPG | אופל סנטור - דור ראשון בתצורת אמבולנס
קובץ:Opel Senator A 2 Krankenwagen von Miesen 1982-1986 Heck.JPG | אופל סנטור - דור ראשון בתצורת אמבולנס
קובץ:Opel Senator B front 20080102.jpg | אופל סנטור - דור שני
קובץ:OPEL-VAUX-SENATOR B.jpg | אופל סנטור - דור שני
קובץ:SenatorVorne.jpg | אופל סנטור - דור שני
קובץ:1992 Opel Senator C30NE (15020432285).jpg | אופל סנטור, שנת 1992 - דור שני
קובץ:Opel Senator 3.0 (side).jpg | אופל סנטור, שנת 1992 - דור שני
קובץ:

## קישורים חיצוניים

* 
* "אופל סנטור" לימוזינה כולל תמונות , klasyki.auto-swiat.pl

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1978
סנטור
קטגוריה:כלי רכב גרמניים
תקוות גדולות (סרט, 1934)

**תקוות גדולות** (באנגלית: **Great Expectations**) הוא סרט קולנוע משנת 1934, עיבוד לרומן באותו שם מאת צ'ארלס דיקנס. רוב השחקנים בסרט הם אמריקאים, וזו הגרסה הקולית הראשונה של הרומן. הסרט הופק בהוליווד על ידי אולפני יוניברסל בבימויו של סטיוארט ווקר. בסרט מככבים פיליפס הולמס בתפקיד פיפ, ג'יין וייאט בתפקיד אסטלה, ופלורנס ריד בדמות מיס האווישם.

מבקרים מחשיבים את הסרט הזה לנחות מהגרסה הקלאסית מ-1946 בבימויו של דייוויד לין. בשני הסרטים גילם פרנסיס ל. סאליבן את הדמות של עורך הדין ג'אגרס.

הסרט שונה מהמקור הספרותי בכך שמיס האווישם היא יותר תמהונית מאשר מטורפת. שלא כמו ברומן היא אינה עוטה על עצמה את ההינומה מיום כלולותיה, והיא אינה האחראית לצרות שקורות לפיפ עם אסטלה. כמו כן היא מתה מסיבות טבעיות ולא בשריפה, מותה גם לא מוצג על המסך.

## צוות השחקנים
* הנרי האל – אייבל מגוויץ'
* פיליפס הולמס – פיפ
* ג'יין וייאט – אסטלה
* פלורנס ריד – מיס האווישם
* אלן הייל – ג'ו גרג'רי
* רפאלה אוטאנו – גברת ג'ו
* ג'ורג' סארוד – קומפייסון
* פרנסיס ל. סאליבן – ג'אגרס
* דאגלס ווד – וופסל
* פורסטר הארווי – הדוד פאמבלצ'וק
* ג'ורג' פ. ברקסטון – פיפ הילד
* הארי קורדינג – אורליק
* איילי מאליון –שרה פוקט
* אן האוורד – אסטלה הילדה
* וולטר ארמיטאג' – הרברט פוקט

## קישורים חיצוניים

* "תקוות גדולות" באתר TCM Movie Database

## הערות שוליים

קטגוריה:סרטים המבוססים על תקוות גדולות
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים אמריקאיים משנת 1934
קרחון ג'נר

**קרחון ג'נר** (באנגלית: **Jenner Glacier**) הוא קרחון שאורכו 6 קילומטרים, הזורם לכיוון דרום מערב מהרי סולוואי. הקרחון זורם בין פסגת פאפראט לבין פסגת קונדולוב, לתוך הזרוע המזרחית של מפרץ דופרה, בדרום האי בראנבאנט בארכיפלג פאלמר, שבאנטארקטיקה.

## היסטוריה ומקור השם
הקרחון הופיע לראשונה על מפה של ממשלת ארגנטינה משנת 1953, אולם במפה אין לו שם. הקרחון צולם על ידי חברת האנטינג אירוסרווייס (Hunting Aerosurveys Ltd) הבריטית אשר צילמה את האזור בין השנים 1956–1957, והופיע במפה שצוירה על בסיס תמונות אלה בשנת 1959.
שמו של הקרחון ניתן לו על ידי ועדת השמות האנטארקטית של הממלכה המאוחדת, והוא נקרא על שם הרופא האנגלי אדוארד ג'נר, מחלוצי הרפואה המונעת, אשר המציא בשנת 1796 את החיסון נגד אבעבועות שחורות.

## קישורים חיצוניים
* קרחון ג'נר באתר הסקר הגאולוגי של ארצות הברית
* קרחון ג'נר באתר מרכז המידע האנטארקטי של ממשלת אוסטרליה
* קרחון ג'נר באתר הגאזט האנטארקטי (SCAR)

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## הערות שוליים

ג'נר
קטגוריה:ערכים עם קואורדינטות
קטגוריה:הממלכה המאוחדת והאזור האנטארקטי
ירח דבש בלאס וגאס

**ירח דבש בלאס וגאס** (באנגלית: **Honeymoon in Vegas**) הוא סרט קומדיה אמריקאי משנת 1992 עם ניקולס קייג', שרה ג'סיקה פרקר וג'יימס קאן בתפקידים הראשיים.

הסרט היה מועמד לפרס גלובוס הזהב לסרט הטוב ביותר - קומדיה או מוזיקלי, ניקולס קייג' היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.

זוכת האוסקר אן בנקרופט מופיעה בסרט בתפקיד קטן.

ב-2015 הועלה בברודוויי מחזמר בשם זה המבוסס על הסרט עם טוני דנזה בתפקיד הראשי של טומי קורמן.
## תקציר העלילה
ג'ק סינגר (ניקולס קייג') הוא חוקר פרטי בניו יורק. הוא מגיע לבית חולים בו מאושפזת אמו (אן בנקרופט). היא מבקשת ממנו שיישבע שלא יתחתן לעולם כי רק היא אוהבת אותו. כשהוא מהסס היא נופחת את נשמתה.

ג'ק נמצא במערכת יחסים עם בטסי (שרה ג'סיקה פרקר), מורה בבית ספר, הלוחצת עליו להתחתן והוא נמנע בגלל התחייבותו לאמו. לבסוף הוא נכנע ושניהם טסים להתחתן בלאס וגאס.

הם מתאכסנים במלון באליז שם נערך פסטיבל של חקייני אלביס פרסלי. לשם מגיע גם קלפן מקצועי מצליח בשם טומי קורמן (ג'יימס קאן). קורמן מתבונן בבטסי והיא מזכירה לו את אשתו המנוחה דונה. הוא מחליט לכבוש אותה לעצמו לשם כך הוא מארגן משחק קלפים מכור ומזמין את ג'ק למשחק.

בתחילה מרוויח ג'ק 2.000 דולר וקורמן מושך אותו שימשיך במשחק עד שג'ק מפסיד ונשאר חייב לו 65.000 דולר שאין לו כל אפשרות לשלם.

קורמן מאיים על ג'ק ומסביר לו מה עושים באחד שלא משלם אך הוא נותן לו אפשרות נוספת, הוא מוכן לוותר לו על החוב אם יאפשר לו לבלות סוף שבוע "אפלטוני" עם בטסי.

ג'ק מזדעזע בהתחלה מהרעיון אך מבין שאין לו מוצא. הוא מודיע זאת לבטסי והיא בתחילה מזועזעת ממנו אך מתרככת מהר כדי שיוכלו להינשא לאחר שתיפתר בעיית החוב.

היא מסכימה לטוס לחווילתו של קורמן בהוואי שם הוא ממשיך את ניסיונות החיזור ובטסי מתחילה להיענות לו.

בינתיים ג'ק מתחרט על כל העניין וטס להוואי להחזיר את בטסי. קורמן מודע לכך ונותן הוראה לידידו מאהי מאהי (נוריוקי מוריטה) שיאסוף אותו משדה התעופה ויעכב אותו. הוא מוביל את ג'ק לצ'יף אורמן (פיטר בויל) במקום לקורמן.

לבסוף מצליח ג'ק להגיע לקורמן ומתעמת אתו. הוא נאסר ומשוחרר בערבות כדי לגלות שקורמן ובטסי כבר טסו להתחתן בלאס וגאס.

הוא טס ללוס אנג'לס ומגלה שהטיסה ללאס וגאס יוצאת מאוחר. ברגע האחרון הוא מצטרף אל קבוצת "מעופפי אלביס" שאנשיה לבושים כאלביס ומתכוננים לצניחה לרחבת מלון באליז. ג'ק מצטרף אליהם מחוסר ברירה אף על פי שלא צנח מעולם. הוא מתלבש בבגדי אלביס ומחכה בפחד לצניחה.

בינתיים במלון מתכונן קורמן לקחת את בטסי להתחתן אך היא ברגע האחרונה נרתעת ובורחת ממנו. היא "שואלת" בגדי רקדנית ויוצאת לרחבת המלון לקבל את הצונחים וג'ק צונח לפניה. הם מתחבקים ויוצאים להתחתן עם כל חקייני אלביס כשג'ק לבוש גם הוא כאלביס.

## קישורים חיצוניים

*קדימון לסרט ירח דבש בלאס וגאס, באתר יוטיוב

קטגוריה:סרטי 1992
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי קולומביה
קטגוריה:סרטי קאנטרי
קטגוריה:תיאורים תרבותיים של אלביס פרסלי
קטגוריה:לאס וגאס בקולנוע
פסגת פאפראט

250px|ממוזער|מיקום האי בראבנט
**פסגת פאפראט** (באנגלית: **Paprat Peak**; בבולגרית: **връх Папрат**) הוא הר המכוסה קרח, שגובהו 650 מטרים, בהרי סולוואי שבאי בראבאנט, בארכיפלג פאלמר שבאנטארקטיקה.

הפסגה נמצאת מצפון מזרח לקרחון קוך, מצפון למפרץ צ'יריגואנו, ומדרום מזרח לקרחון ג'נר.

הפסגה ממוקמת 3.5 ק"מ מזרחית לפסגת קונדולוב, 4.4 קילומטרים דרום מזרחית להר אקיאר, כ-7 ק"מ דרומית מערבית לפסגת קוק וכ-6 ק"מ צפוני מזרחית להר באקל.

## היסטוריה
### גילוי הפסגה

הפסגה מופתה לראשונה על ידי סקר בריטי בשנת 1980.

### מקור השם

הפסגה קרויה על שם היישוב פאפראט שבדרום בולגריה.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים

* פסגת פאפראט באתר הגאזט האנטארקטי המשווה SCAR של ממשלת אוסטרליה

## הערות שוליים

פאפראט
קטגוריה:ערכים עם קואורדינטות
אופל ספידסטר

**אופל ספידסטר** (בגרמנית: **Opel Speedster**) היא מכונית ספורט, בתצורת רודסטר, מתוצרת יצרן הרכב הגרמני אופל, חברת-בת של קונצרן הרכב ג'נרל מוטורס, אשר יוצרה בין השנים 2001–2005.

דגם ה""אופל ספידסטר" יוצר על ידי "לוטוס" בבריטניה, מחוז נורפוק, בעיירה הת'ל (Hethel), בשיתוף פעולה של "אופל".

## אופל ספידסטר
,
* 2 דלתות – רודסטר
* 2 מושבים
* דגם ה"אופל ספידסטר" נבנה על ידי יצרנית רכבי הספורט והמרוץ **לוטוס** (Lotus Cars Limited) הבריטית, עבור יצרן הרכב "אופל"
* דגם "אופל ספידסטר" הוצג לראשונה בתערוכת המכוניות הבינלאומית בז'נבה במרץ 1999, אך שיווקו החל רק בשנת 2001
* דגם ה"אופל ספידסטר" נמכר כ"Vauxhall VX220" בבריטניה, ותחת השם "Daewoo Speedster" בשוקי אסיה
* יוצרו 7,996 יחידות
* תאוצת דגם "אופל ספידסטר", מנוע 2,198 סמ"ק בין 0–100 קמ"ש היא 5.9 שניות
* תאוצת דגם "אופל ספידסטר", מנוע 1,998 סמ"ק (מגדש טורבו), בין 0–100 קמ"ש היא 4.9 שניות

## תצורות "אופל ספידסטר"
* ספידסטר 2.2
* ספידסטר 2.0 טורבו (יוצרה בין השנים 2004–2005, קרויה גם: "אופל ספידסטר טורבו")

## תמונות

קובץ:Opel Speedster 2.2.JPG | אופל ספידסטר
קובץ:Opel Speedster silver f.jpg | אופל ספידסטר
קובץ:IAA 2001 179 - Flickr - Axel Schwenke.jpg | אופל ספידסטר
קובץ:Speedster Turbo 1.JPG | אופל ספידסטר, מנוע טורבו
קובץ:W1393-Opel Speedster TableauBord 82297.JPG | אופל ספידסטר – מבט לתא הנהג
קובץ:Opel Speedster 2.2 Heck.JPG | אופל ספידסטר
קובץ:Speedster Turbo 2.JPG| אופל ספידסטר


## ראו גם
* אופל

## קישורים חיצוניים

* 
* 
* 
* 
* אופל, האתר הבינלאומי

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:מכוניות מנוע מרכזי
קטגוריה:דגמי מכוניות שהושקו ב-1999
ספידסטר
קטגוריה:כלי רכב גרמניים
רעב לאב

**רעב לאב** (באנגלית: **Father Hunger**) היא תופעה בה ילדים מבטאים צורך גדול בקשר עם אבותיהם, לרוב בעקבות ניתוק קשר של האבות מילדיהם, או כאשר הם ממעטים להיות ביחסים קרובים עם ילדיהם. תופעה זו באה לידי ביטוי יותר בין אבות לבין בנים ומאשר בין אבות לבנות.

## התפתחות המושג
המונח מתייחס לצורך הגדול של בנים ובנות להתחבר לאבותיהם. היסטורית, במקרים רבים ילדים חונכו על ידי נשים, לעיתים באמצעות המטפלת במעון היום, הגננת בגן הילדים, ובמשפחה לרוב על ידי האם כמטפלת העיקרית. כתוצאה מכך, במקרים אלו, הקשר הרגשי והגופני בין בנים לאימהות מבוסס מגיל צעיר. המצב אינו בהכרח כך עם אבות. למרות זאת, ילדים משתוקקים מטבעם וזקוקים לקשר רגשי עם אבותיהם.

תאוריות פסיכודינמיות רואות ברעב זה מרכיב חשוב בהתפתחות הילד, שיש לתת לו תוקף. בדרך כלל ניתן לצפות התפתחות של רעב לאב כבר בשלב הילדות המוקדמת. אין רעב לאב, כאשר האב מגיב בקביעות מתוך כוונה, קשר פיזי והצהרה מזינה. הרעב מסופק רק כאשר הבן חווה את חזרתו של האב. מחקרים מצביעים על כך, שחשיבות האב בחיי ילדיו גדולה ואינה פחותה מזו של האם. תפקיד האב בחיי ילדיו חובק רבדים רבים: גידולם, דאגה לכלכלתם ולחינוכם. האב הוא סמל לגבריוּת ומודל חיקוי להתנהגות ולהזדהות; הוא בעל תפקיד חשוב ביצירת תפקידי המין אצל ילדיו; הוא נציג הסמכות והסופר-אגו; דמותו נתפסת כחזקה ומגנה, ומסוגלת לטפל בקשיים ובמשברים. כמו כן, לעיתים קרובות האב הוא חבר.

## תסמינים
בקרב רבים מהבנים, מתפתח הרעב לאב, לסבל רגשי, בעיקר במצבים בהם נוכחות האב נשללת מהילד בניגוד לרצונו. אז הרצון לקשר גורם למצוקה של ממש. עם זאת אבות עשויים להיות לא מודעים לצורך של בניהם או שהם עלולים להיות מאוימים על ידי כך. במקרים מסוימים כאשר קיימת פגיעה ברורה, של ההתעללות או ההזנחה, נוצרות אסטרטגיות הישרדות אצל הילד, מה שגורם לעיתים קרובות לזעם מופנם המתורגם להתנהגות אלימה או להתנהגויות נמנעת. במקרים שבהם מתעלמים מן הרעב, או לא מכירים בצורך ואף מזלזלים או בזים לו, הכאב עלול להיות מופנה כלפי עצמו. לעיתים ילדים יאמרו: "משהו חייב להיות לא בסדר איתי" או "יש לי חסרון גדול וקיצוני שאבא לא יכול להתגבר עליו". השלכה נוספת על נפשו של הילד קשורה לחסר הקיים בדמות גברית והזדהות ולמודל אבהי מיטיב. חסך זה עלול להתפתח לצורך בפיצוי באמצעות התנהגויות כגון הצלחה בעסקים, מיניות מופרזת, שייכות לכנופיות ועוד.

## קישורים חיצוניים
* האב הנעדר- נטישת אב את ילדיו / דר' שרה ברסלרמן 14.02.2010 
* 

## הערות שוליים

קטגוריה:אבהות
קטגוריה:ערכים שנוצרו בשת"פ ויקימדיה - משרד הרווחה
קטגוריה:תסביכים
ליאורה מוריאל

**ליאורה מוריאל** (באנגלית: **Liora Moriel**;  1949 - 7 בינואר 2026) הייתה עיתונאית, זמרת, כנרת, פמיניסטית ופעילה חברתית ישראלית שכיהנה כיושבת ראש אגודת הלהט"ב בשנים 1991–1993. הפיקה את פסטיבל המוזיקה הבינלאומי הראשון לנשים ע"ש ז'קלין די פרה, שנערך בבאר שבע.

## ביוגרפיה
מוריאל נולדה וגדלה בתל אביב. בגיל 10 עברה עם משפחתה לקנדה. בגיל 19 עלתה לישראל לבדה. היא בעלת תואר ראשון בסוציולוגיה ובפסיכולוגיה מהאוניברסיטה העברית בירושלים. בגיל 30 הגיעה לבאר שבע ללמוד בבית הספר לאמנות. בשנות ה-90 עברה להתגורר במיתר עם בת הזוג שלה סוזן קירשנר.

בשנות ה-80 שימשה מוריאל כתבת ג'רוזלם פוסט בנגב וצלמת וכתבת בעיתון דבר בדרום.

בסוף יוני 1986 הפיקה את פסטיבל המוזיקה הבינלאומי הראשון לנשים שנערך בבאר שבע והוקדש ליצירות של מלחינות נשים מכל התקופות, הלאומים והז'אנרים.

מוריאל עמדה בראש העמותה לקידום החינוך והתרבות בנגב וכיו"ר ניהלה את "פסטינגב - פסטיבל בינלאומי למוזיקת עמים" שנערך בספטמבר 1990.

מוריאל ערכה את העיתון נתיב נוסף בין השנים 1991–1994.

בשנת 1991 הניחה מוריאל, כיו"ר אגודת הלהט"ב זר במוזיאון יד ושם, לזכר הקורבנות ההומואים שנרצחו בשואה. היא התבקשה לעזוב את המקום והזר הוסר. במסגרת שבוע הגאווה שנערך ביוני 1992 היא הגיעה בראש קבוצת פעילות ופעילים ליער להב לציון 13 שנים לנטיעת 3000 עצים ביער להנצחת להט"בים שניספו בשואה ובמלחמת העצמאות. בסוף דצמבר 1992 נפתח קו שירות חדש 056, לשיחות וייעוץ עם פסיכולוגים לאנשי הקהילה ומשפחותיהם.

בתקופתה כיו"ר האגודה, תוקן החוק לשוויון ההזדמנויות בעבודה, ונאסרה הפליה מחמת נטייה מינית, מד"א הכיר בזכותן של בנות זוג לסביות לצורך ביטוח דם ונערך הפנינג הגאווה הראשון בישראל בגינת שינקין.

מוריאל לימדה בחוג לאנגלית באוניברסיטת מרילנד, שם קיבלה את הדוקטורט שלה בספרות על דמותו של היהודי בקולנוע ובספרות בארצות הברית בשנים 1927–1947.

מוריאל כתבה את הביוגרפיה של ברברה סטרייסנד באנציקלופדיה לנשים יהודיות באנגלית.

מוריאל חייתה עם קירשנר בסילבר ספרינג  במרילנד שבארצות הברית והן היו אמהות לזוג תאומים.

מוריאל נפטרה ב-7 בינואר 2026.

## ספריה
* **מי ומה - נשים בישראל**
* **ראשית הקרמיקה הישראלית 1962-1932**, גדעון עפרת, תרגום לאנגלית, 1991.

## דיסקוגרפיה
* **ליאורה מוריאל** - אי-פי "7, ישראל, 1977, הדפסה פרטית, סטריאו

## ראו גם

## קישורים חיצוניים

* ליאורה מוריאל: דף המחברת באנציקלופדיה לנשים יהודיות 
* 
* 

## הערות שוליים

קטגוריה:פעילות למען זכויות להט"ב בישראל
קטגוריה:פעילים למען זכויות להט"ב בישראל
קטגוריה:עיתונאים להט"בים ישראלים
קטגוריה:יו"ר אגודת הלהט"ב
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:סגל הג'רוזלם פוסט
קטגוריה:סגל דבר
קטגוריה:פמיניסטיות ישראליות
קטגוריה:פמיניסטים ישראלים
קטגוריה:באר שבע: מוזיקאים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת מרילנד
קטגוריה:בעלי תואר דוקטור מאוניברסיטת מרילנד
קטגוריה:ישראליות שנולדו ב-1949
קטגוריה:ישראלים שנולדו ב-1949
קטגוריה:ישראליות שנפטרו ב-2026
קטגוריה:ישראלים שנפטרו ב-2026
אלקסיתימיה

**אלקסיתימיה** (באנגלית:**Alexithymia**) היא קושי ביכולת להרגיש, להביע או לזהות רגשות. התופעה קיימת ב-10% מהאוכלוסייה, ומופיעה בעיקר אצל גברים. אלקסיתימיה אינה מוגדרת כהפרעה נפשית או אישיותית, אלא כתופעה רגילה. אין כיום תרופה או פתרון לאלקסיתימיה.

הפסיכותרפיסט פטר סיפנאוס היה הראשון שטבע את המושג אלקסיתימיה ב-1973. הוא הבחין בכך שתופעה זו מאפיינת אנשים שמתקשים לתאר במילים ולהבחין בשונות שבין רגשותיהם, הם לעיתים נאלצים לבטא אותם באמצעות סמפטומים גופניים.

## אלקסיתימיה נורמטיבית אצל גברים
אלקסיתימה קיימת ב-10% מהאוכלוסייה ומופיעה בעיקר אצל גברים. רונלד פ. לבנט טבע את המושג אלקסיתימיה נורמטיבית על מנת להגדיר לקות שמאפיינת בעיקר גברים אשר אינם מודעים לרגשותיהם ולעיתים גם לתחושותיהם הגופניות. המעגל החברתי הראשון התורם להתפתחות התופעה נבנה במערכת יחסיו של התינוק עם הדמויות ההוריות הראשונות. 

## אבחנה וטיפול
שאלון טורונטו להערכת אלקסיתימיה Toronto Alexithymia Scale (TAS-20) בוחן את עוצמת תסמיני ההפרעה. השאלון בוחן שלושה ממדים: היכולת לזהות רגשות, היכולת לתאר רגשות והנטייה למיקוד קשב חיצוני. השאלון תורגם לעברית ולערבית.

יש הסוברים שטיפול בגישה אנליטית או פסיכודינאמית אינו מתאים לרובם וכי הגישה המתאימה היא טיפול קוגניטיבי התנהגותי. המטרה הטיפולית היא לחזק את היכולות לזהות ולהבין רגשות.

בנוסף, לעיתים רגשות באים לידי ביטוי גופני המתבטא בין היתר, בדיווחים על כאבים פיזיים, אי שקט, התנהגות אגרסיבית ואלימה, פעילות יתר, או לחלופין עייפות וחוסר אנרגיה. מוצע כי הטיפול ילווה מטלות לביצוע בין הפגישות, ובהם, בין היתר, פעילות גופנית. התנהלות פיזית זו, עשויה לווסת את ההתנהלות הרגשית ולאפשר איזון מחודש.

## קישורים חיצוניים

## לקריאה נוספת
* 
* 

## הערות שוליים

קטגוריה:תסמינים וסימנים הקשורים להכרה, תפיסה, מצבים רגשיים והתנהגות
קטגוריה:ערכים שנוצרו בשת"פ ויקימדיה - משרד הרווחה